Written by Redaksie (Julie 2017)
Annieka van der Merwe, dogter van ds Hannes van der Merwe (Pretoria-Oos), het op 6 April by die Universiteit van Pretoria se gradeplegtigheid die Visekanseliersmedalje saam met haar BTh-graad ontvang.
Die toekenning bestaan uit ’n silwer medalje asook ’n kontantprys en sertifikaat, en word toegeken aan kandidate vir uitnemende voorgraadse akademiese prestasie gedurende al die studiejare vir enige eerste Baccalaureusgraad aan ’n fakulteit.
Prof Jürgen Moltmann, wat ook op die foto is, het vanjaar ‘n eredoktorsgraad van die Fakulteit Teologie ontvang, in die Universiteit van Pretoria se Eeufeesjaar.
Op 18 Mei vanjaar het die Suid-Afrikaanse Raad van Kerke in die Regina Mundi-kerk in Soweto ’n verklaring uitgereik waarin hulle hul kommer uitspreek oor die huidige situasie in die land. Die verklaring vorm deel van ’n ontboesemingsproses.
Die SARK het verwys na die woorde van oudpresident Nelson Mandela in 1996, toe hy gewaarsku het teen ’n regering wat nie deursigtig of aanspreeklik is nie. Daarom, het hy destyds gesê, is daar in die Grondwet meganismes ingebou om te verseker dat die regering altyd deel sal wees van die oplossing, en nie deel van die probleem nie.
Written by Mnr Thomas Dreyer (Junie2017)
Dagga is gewettig. Hoe raak dit die lewe van ’n gelowige voor die aangesig van God? Teologiestudent Thomas Dreyer lewer kommentaar.
As student op universiteit het ek reeds binne die eerste week met dagga te doen gekry. Daar is waarskynlik nie ’n student in Suid-Afrika wat nie dieselfde kan sê nie. Sommige jongmense meen dat dit hulle help om te fokus, soos die medikasie Ritalin byvoorbeeld sou doen, maar sonder dat hulle ’n voorskrif nodig het. Of dit nou vir “akademiese”, “mediese” of sosiale gebruik is, redes word gevind vir die gebruik van dagga.
Die NHSV se 48ste Nasionale Kongres vind plaas op 2, 3 en 4 Julie 2017. Die tema is Leef die vrug van die Gees! (Gal 5: 22).
Die opening van die Kongres vind plaas by Gemeente Wonderboom, Marjoramlaan 84, Wonderboom-landbou- hoewes, en die Kongres by Batter Boys Village, Jeugdstraat 32, Montana, Pretoria.
Dag van gebed vir Suid-Afrika
Written by Ds Gerhard Oberholzer en ds Johann Eloff van die Mansfield Christian Reformed Church in Brisbane (Mei 2017)
Ds Gerhard Oberholzer en ds Johann Eloff van die Mansfield Christian Reformed Church in Brisbane skryf:
Geagte broers en susters in ons Here Jesus Christus: Ons as gemeente wil julle graag verseker van ons volgehoue gebede vir Suid-Afrika. Op Sondag 26 Maart 2017 het ons onsself verootmoedig en albei ons eredienste gefokus op gebed vir ons vriende en familie in Suid-Afrika. Ons het so ver moontlik buite ons gemeentegrense mense in Brisbane, Australië, uitgenooi om deel te wees van ons Engelse sowel as Afrikaanse eredienste.
Optrede teen pres Jacob Zuma
Veranderinge by Gemeente Pretoria
Onsekerheid kring uit